(युगल गीत)
धरती केर कण कण मे, हरियऽरी आयल ।
 भाँति - भाँति रंग केर, फूल फुलायल । ।
 [+ -] मलयक सुवास नेने, बहइछ पवन ।
 आयल वसन्त नेने, नव - नव उमंग । ।
 [-] तीसी आ सरिसो केर,
कुसुमित शाखा ।
 [+] प्रेम केर मधुवन मे,
नयन केर भाषा ।
 [-] अएलाह भूतल पर मन्मथ, रती केर संग ।
 [+ -] आयल वसन्त नेने, नव - नव उमंग । ।
 [-] धरती केर कण कण मे,
हरियऽरी आयल ।
 [+] भाँति - भाँति रंग केर,
फूल फुलायल ।
 [-] सुनि कोयलीक बोल, बढ़य प्रेमक अगन ।
 [+ -] आयल वसन्त नेने, नव - नव उमंग । ।
 [-] सभतरि अछि जीवन,
आ सभतरि यौवन ।
 [+] प्रिया केँ निरखि कऽ,
अघायल ने प्रियतम ।
 [-] चलल भौंरा पराग लए, लसित उपवन ।
 [+ -] आयल वसन्त नेने, नव - नव उमंग । ।
 [-] चकोरक प्रतिक्षा केर,
भेल जेना अन्त ।
 [+] चन्द्रमा सँ मिलल जनु,
पार कऽ अनन्त ।
 [-] आइ क्षितिजक पार मिलल, धरती - गगन ।
 [+ -] आयल वसन्त नेने, नव - नव उमंग । । 